Bestuurder van leë bus doodgeskietDie toneel waar die busbestuurder doodgeskiet is. Foto: Netcare 911 ŉ Busbestuurder is Maandagaand in Durban in KwaZulu-Natal doodgeskiet. Die busbestuurder het in Jackscastlelaan in Castle Hill, Newlands West, gery toe hy doodgeskiet is, het Shawn Herbst, woordvoerder van Netcare 911, gesê. Paramedici is omstreeks 19:42 na die toneel ontbied. Die 23-jarige busbestuurder is in die bors geskiet. Hy is op die toneel dood verklaar. Daar was geen passasiers in die bus ten tyde van die voorval nie. Die omstandighede rakende die voorval word deur die polisie ondersoek.